Diari Oficial de la Generalitat Valenciana


Sumari del DOGV 7677, del 14-12-2015 (2015/9866)

RESOLUCIÓ de 18 de novembre de 2015, de la Conselleria d'Habitatge, Obres Públiques i Vertebració del Territori, per la qual s'aprova la convocatòria ordinària d'exàmens teòrics per a l'obtenció de títols nàutics per al govern d'embarcacions de recreació per a l'any 2016.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7677

Data del DOGV
:   14-12-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/9866


Data del document
:   18-11-2015

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * examen

RESOLUCIÓ de 18 de novembre de 2015, de la Conselleria d'Habitatge, Obres Públiques i Vertebració del Territori, per la qual s'aprova la convocatòria ordinària d'exàmens teòrics per a l'obtenció de títols nàutics per al govern d'embarcacions de recreació per a l'any 2016. [2015/9866]  
La Generalitat té competència en matèria d'ensenyances nauticoesportives, d'acord amb l'article 49.3.6é de l'Estatut d'Autonomia de la Comunitat Valenciana, aprovat per Llei Orgànica 1/2006, de 10 d'abril, i d'acord amb el Reial Decret 1952/1996, de 23 d'agost, sobre traspàs de funcions i serveis de l'administració de l'estat a la Comunitat Valenciana, publicat en el Diari Oficial de la Comunitat Valenciana de data 24 de setembre de 1996, sent la Conselleria d'Habitatge, Obres Públiques i Vertebració del Territori, la que assumix el desplegament i aplicació de les esmentades competències a través de la Direcció General d'Obres Públiques, Transport i Mobilitat.  
L'exercici d'aquestes funcions s'ha de realitzar, com s'establix en el Reial Decret citat, de conformitat amb els criteris establits amb caràcter general per la normativa estatal quant al contingut dels programes, tipus de titulació i disseny de proves.  
La realització dels exàmens es regirà pel que disposa el Reial Decret 875/2014, de 10 d'octubre, pel qual es regulen les titulacions nàutiques per al govern d'embarcacions de recreació, publicat en el Boletín Oficial del Estado de data 11 d'octubre de 2014, la resta de la normativa que aquesta ordre preveu, i en el Reial Decret 259/2002, de 8 de març, pel qual s'actualitzen les mesures de seguretat en la utilització de motos aquàtiques, publicat en el Boletín Oficial del Estado de data 12 de març de 2002.  
Per tot això, i fent ús de les atribucions que concedix a la consellera d'Habitatge, Obres Públiques i Vertebració del Territori de la Generalitat el Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Únic  
Aprovar la convocatòria ordinària per a l'any 2016 d'exàmens teòrics per a l'obtenció dels diferents títols nàutics per al govern d'embarcacions de recreació, amb subjecció a les bases següents:  
  
  
1. Es convoquen els següents exàmens teòrics per províncies:  
  
Alacant  
19 i 20 de febrer 2016  
Capità de iot  
Patró de iot  
Patró d'embarcacions de recreació.  
Patró d'embarcacions de recreació complementària. (Només per a titulats en patró navegació bàsica o qualificats aptes en patró navegació bàsica per la Generalitat Valenciana.)  
Patró per a navegació bàsica  
Patró moto nàutica A i B  
- Matrícula: Des del 18 de gener fins al dia 1 de febrer (inclusivament).  
1 i 2 de juliol 2016  
Capità de iot  
Patró de iot  
Patró d'embarcacions de recreació.  
Patró d'embarcacions de recreació complementària. (Només per a titulats en patró navegació bàsica o qualificats aptes en patró navegació bàsica per la Generalitat Valenciana).  
Patró per a navegació bàsica  
Patró moto nàutica A i B  
- Matrícula: des del 30 de maig fins al dia 13 de juny (inclusivament).  
  
  
Castelló  
30 setembre i 1 d'octubre 2016  
Capità de iot  
Patró de iot  
Patró d'embarcacions de recreació  
Patró d'embarcacions de recreació complementària. (Només per a titulats en patró navegació bàsica o qualificats aptes en patró navegació bàsica per la Generalitat Valenciana).  
Patró per a navegació bàsica  
Patró moto nàutica A i B  
- Matrícula: des del 2 de setembre fins al dia 16 de setembre (inclusivament).  
  
València  
22 i 23 d'abril 2016  
Capità de iot  
Patró de iot  
Patró d'embarcacions de recreació  
Patró d'embarcacions de recreació complementària. (Només per a titulats en patró navegació bàsica o qualificats aptes en patró navegació bàsica per la Generalitat Valenciana).  
Patró per a navegació bàsica  
Patró moto nàutica A i B  
- Matrícula des del 21 de març fins al dia 8 d'abril (inclusivament).  
  
25 i 26 de novembre 2016  
Capità de iot  
Patró de iot  
Patró d'embarcacions de recreació  
Patró d'embarcacions de recreació complementària. (Només per a titulats en patró navegació bàsica o qualificats aptes en patró navegació bàsica per la Generalitat Valenciana).  
Patró per a navegació bàsica  
Patró moto nàutica A i B  
- Matrícula des de 25 d'octubre fins al dia 9 de novembre (inclusivament).  
  
2. Normes generals  
2.1. Per a obtindre les atribucions bàsiques dels títols corresponents, les persones que superen els exàmens teòrics hauran d'acreditar la realització de les pràctiques bàsiques de seguretat i navegació, així com les de radiocomunicacions o cursos de ràdiooperador curt/llarg abast, que en cada cas corresponga d'acord amb el que establix en els annexos II, III i IV del Reial Decret 875/2014, de 10 d'octubre, pel qual es regulen les titulacions nàutiques per al govern de les embarcacions de recreació, així com la resta de requisits establits en l'esmentada norma. Per a obtindre atribucions complementàries dels títols, serà necessari superar les pràctiques a què es referixen els annexos V o VI del Reial Decret 875/2014, de 10 d'octubre pel qual es regulen les titulacions nàutiques per al govern d'embarcacions de recreació.  
2.2. Els aspirants hauran de tindre complits 18 anys d'edat en el moment en què es realitzen les proves per a l'obtenció dels títols, a excepció de les proves per a l'obtenció del títol de patró per a la navegació bàsica en què podran presentar-se els menors d'edat que hagen complit 16 anys en el moment de realització de la prova i acrediten el consentiment per escrit dels seus pares o tutors, l'esmentat consentiment s'acreditarà en el moment de sol·licitud del títol de patró per a la navegació bàsica.  
2.3. Els aspirants que no es presenten en les proves en el dia i hora assenyalats, excepte en els casos degudament justificats i lliurement apreciats pel tribunal, seran exclosos de la prova i perdran tots els seus drets d'examen.  
2.4. Per a l'examen teòric de patró de iot i capità de iot, s'haurà d'estar en possessió del títol immediatament anterior. L'esmentada acreditació es presentarà en el moment de sol·licitud del títol.  
2.5. Per a l'examen de patró d'embarcacions de recreació complementària, s'haurà d'estar en possessió del títol de patró per a la navegació bàsica o haver superat l'examen teòric de patró per a la navegació bàsica. L'esmentada acreditació es produirà en el moment de realitzar la matrícula. En el cas d'aspirants que es troben aptes en l'examen teòric de patró per a la navegació bàsica, únicament s'admetran a la prova complementària de patró d'embarcacions de recreació, els qualificats aptes en les proves realitzades per l'administració de la Generalitat Valenciana i no hagen transcorregut més de dos convocatòries des que es va obtindre l'esmentada qualificació d'apte.  
  
3. Presentació de sol·licituds telemàtica o presencial  
3.1. Les sol·licituds podran presentar-se de forma telemàtica, a través de la web de la Conselleria d'Habitatge, Obres Públiques i Vertebració del Territori, per mitjà de la pàgina web: http://www.citma.gva.es/web/actividades-nauticas.  
Per a això es necessitarà prèviament disposar del DNI electrònic o del certificat d'usuari de firma electrònica avançada o firma digital. Els matriculats per mitjà del sistema telemàtic hauran d'aportar el dia de l'examen, el justificant del registre telemàtic així com la documentació acreditativa dels requisits per a participar en la convocatòria, que és la següent: original i fotocòpia del DNI o, en cas de no tindre nacionalitat espanyola, el NIE. En cas de trobar-se en tramitació a més presentaran el passaport. Els beneficiaris d'exempcions de taxa per família nombrosa, presentaran l'acreditació corresponent. Els matriculats en les proves complementàries de patró d'embarcacions de recreació, presentaran acreditació d'estar en possessió del títol de patró per a la navegació bàsica.  
Els aspirants matriculats per aquest sistema, que no presenten l'esmentada documentació el dia de l'examen no seran avaluats i perdran tots els drets a la convocatòria.  
3.2. Els candidats podran també formalitzar la seua inscripció de forma presencial segons els documents de sol·licitud d'admissió a examen per a l'obtenció de títols per al govern d'embarcacions de recreació, que estaran disponibles per al públic en les oficines PROP i en la pàgina web mencionada anteriorment de la Conselleria d'Habitatge, Obres Públiques i Vertebració del Territori.  
Les sol·licituds per a prendre part en les convocatòries es podran presentar:  
- En les dependències de la Conselleria d'Habitatge, Obres Públiques i Vertebració del Territori, sítia a l'avinguda d'Aguilera, 1, 2a planta, 03681 Alacant.  
 En els corresponents registres dels serveis centrals i territorials de les distintes conselleries i en qualsevol de les oficines PROP de la Generalitat Valenciana.  
En les altres oficines públiques a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i 20 del Decret 191/2014, de 14 de novembre, del Consell, pel qual es regula l'atenció a la ciutadania, el registre d'entrada i eixida d'escrits i l'ordenació de les oficines de registre en l'Administració de la Generalitat.  
  
  
4. Documentació  
4.1. Juntament amb les sol·licituds i dins dels terminis establits per a la seua presentació, els candidats han d'adjuntar en tots els casos:  
- Fotocòpia del document nacional d'identitat, i en cas que no siga espanyol, el NIE.  
- Exemplar per a l'administració de l'imprés de pagament (Model 046) d'accés a l'examen teòric per a l'obtenció de la titulació per al govern d'embarcacions de recreació, amb certificació mecànica o firma autoritzada de l'entitat col·laboradora de l'ingrés de les quanties de la taxa corresponent als drets d'examen per a cada titulació, establides en els articles 297 i següents del Text Refós de la Llei de Taxes de la Generalitat Valenciana, aprovada mitjançant un Decret Legislatiu 1/2005, de 25 de febrer, del Consell de la Generalitat i publicat en el Diari Oficial de la Comunitat Valenciana de data 22 de març de 2005, l'import del qual actualitzat per a l'any 2016 es publicarà en la pàgina web de la Conselleria d'Habitatge, Obres Públiques i Vertebració del Territori, www.citma.gva.es/web/actividades-nauticas.  
  
- Els beneficiaris d'exempcions de taxa per família nombrosa, presentaran l'acreditació corresponent.  
- En les proves de patró d'embarcacions de recreació complementària, es presentarà acreditació de posseir el títol de patró per a la navegació bàsica. En els supòsits d'aptes en patró per a la navegació bàsica no serà necessari acreditar la qualificació d'apte atorgada per l'Administració de la Generalitat Valenciana, es comprovarà d'ofici en efectuar la inscripció pel departament corresponent.  
El pagament a l'entitat bancària no substituirà en cap cas el tràmit de presentació de la sol·licitud davant de l'administració dins del termini i en la forma corresponent prevista en aquestes bases.  
  
5. Termini de presentació de sol·licituds  
5.1. El termini de presentació de sol·licituds s'iniciarà i finalitzarà segons allò que s'ha indicat per a cada convocatòria en la base primera d'aquesta resolució.  
5.2. No s'admetrà cap sol·licitud presentada fora del termini establit.  
  
6. Horari i lloc d'exàmens  
6.1. Els exàmens es realitzaran durant el divendres vesprada i dissabte matí de les dates indicades en la base primera. Els horaris s'establiran en funció dels aspirants matriculats i la disponibilitat d'aules adequades.  
6.2. Els horaris i lloc d'examen seran els anunciats pel president del tribunal en el tauler d'anuncis de la Subdirecció General de Ports, Aeroports i Costes a Alacant, siti en la direcció mencionada en la base 3.2, així com en la pàgina web de la Conselleria d'Habitatge, Obres Públiques i Vertebració del Territori, amb almenys una setmana d'antelació a la data de realització de l'examen.  
  
7. Desenvolupament de les proves  
7.1. El desenvolupament de les proves es regirà pel que establix el Reial Decret 875/2014, de 10 d'octubre, per la qual es regulen les titulacions nàutiques per al govern d'embarcacions de recreació, publicada en el Boletín Oficial del Estado de data 11 d'octubre de 2014, així com el Reial Decret 259/2002, de 8 de març, pel qual s'actualitzen les mesures de seguretat en la utilització de les motos nàutiques.  
7.2. A fi de poder entrar en les aules i realitzar l'examen els aspirants hauran de presentar-se en el lloc de la realització de l'examen amb el següent:  
- Document original del DNI, NIE o passaport, no sent vàlids a aquests efectes els resguards de renovació. En qualsevol moment el tribunal podrà requerir als aspirants l'acreditació de la seua personalitat per mitjà de la presentació dels documents oficials identificatius anteriors. L'autoritat convocant, per si mateixa o a proposta del president del tribunal, pot requerir als efectes oportuns l'acreditació dels aspectes necessaris quan crega que hi ha inexactituds o falsedats en què haja pogut incórrer l'aspirant, i podrà ser exclòs de la convocatòria en qualsevol moment si no complix els requisits.  
  
- Justificant bancari (Model 046) de l'abonament de les taxes corresponents a la inscripció en la prova a la Generalitat Valenciana.  
- Estris d'escriptura: llapis del núm. 2, bolígraf i goma d'esborrar, transportador nàutic, regle, escaire, cartabó i compàs. Així mateix, s'autoritza l'ús de calculadores científiques, i no es permet l'ús de calculadores programables, telèfons mòbils, agendes electròniques, ni ordinadors personals.  
Per als exàmens de capità de iot, hauran d'acudir proveïts de l'almanac nàutic de l'any en curs. Així mateix, i per a l'assignatura d'anglés, podran acudir proveïts del corresponent diccionari.  
  
8. Estructura dels exercicis i requeriments per a superar-los  
Patró de moto nàutica B.  
Resolució de 20 preguntes tipus test, de formulació independent entre si, amb 4 respostes alternatives sent únicament una vàlida, de les quals cal respondre correctament catorze, per a ser considerat apte. Les respostes errònies no descomptaran una correcta. Duració de l'examen 45 minuts.  
  
Patró de moto nàutica A.  
Resolució de 30 preguntes tipus test, de formulació independent entre si, amb 4 respostes alternatives sent únicament una vàlida, de les quals cal respondre correctament vint-i-una per a ser considerat apte. Les respostes errònies no descomptaran una correcta. Duració de l'examen 45 minuts.  
  
Patró per a navegació bàsica.  
Resolució de 27 preguntes tipus test, de formulació independent entre si, amb 4 respostes alternatives sent únicament una vàlida. Per a ser considerat apte cal resoldre correctament 17 preguntes en total, sent necessari a més un mínim de 5 encerts de les deu preguntes sobre reglament d'abordatges i un mínim de 3 encerts de les cinc preguntes d'abalisament. Les respostes errònies no descomptaran una correcta. Duració de l'examen 45 minuts.  
  
Patró d'embarcacions de recreació.  
Resolució de 45 preguntes tipus test, de formulació independent entre si, amb 4 respostes alternatives sent únicament una vàlida. Per a ser considerat apte cal resoldre correctament 32 preguntes en total, sent necessari a més un mínim de 2 encerts de les quatre preguntes de carta de navegació, un mínim de 5 encerts de les deu preguntes sobre reglaments d'abordatge, un mínim de 3 encerts de les cinc preguntes sobre abalisament. Les respostes errònies no descomptaran una correcta. Duració de l'examen una hora i 30 minuts.  
Els candidats que no aconseguisquen superar la prova de patró d'embarcacions de recreació, però sí que ho facen d'acord amb les exigències establides en el Reial Decret 875/2014, de 10 d'octubre, del patró per a la navegació bàsica, se'ls reconeixerà la qualificació d'apte en patró per a la navegació bàsica, sent vàlid en l'àmbit exclusiu de la Generalitat Valenciana i es conservarà aquest aprovat durant un període màxim de dos convocatòries següents als efectes de realització de l'examen complementari de patró d'embarcacions de recreació.  
  
  
Patró d'embarcacions de recreació. Prova complementària.  
Resolució de 18 preguntes tipus test, de formulació independent entre si, amb 4 respostes alternatives sent únicament una vàlida. Per a ser considerat apte cal resoldre correctament 15 preguntes en total, sent necessari a més un mínim de 2 encerts en les quatre preguntes de carta. Les respostes errònies no descomptaran una correcta. Duració d'examen 45 minuts.  
  
Patró de iot.  
Resolució de 40 preguntes tipus test, de formulació independent entre si, amb 4 respostes alternatives sent únicament una vàlida. Les respostes errònies no descomptaran una correcta. Duració de l'examen 2 hores. L'examen es corregirà per mitjà d'un doble criteri de valoració:  
  
a) Globalment. Per a aconseguir l'aprovat s'haurà de respondre correctament un mínim de 28 preguntes, no es permetrà superar un màxim d'errors en les matèries següents:  
Teoria de navegació, màxim 5 errors permesos.  
Navegació carta, màxim 5 errors permesos.  
b) Per mòduls temàtics. Es podrà aconseguir l'aprovat per mòduls, sempre que se superen els criteris específics de les dos matèries que componen cada mòdul d'acord amb els criteris següents:   
Mòdul genèric (seguretat/meteorologia). Resolució de 20 preguntes tipus test, amb 4 respostes alternatives sent únicament una vàlida. De les 10 preguntes de seguretat en la mar, el nombre màxim d'errors permesos serà de 5. De les 10 preguntes de meteorologia, el nombre màxim d'errors permesos serà de 5.  
Mòdul de navegació (teoria navegació/carta navegació). Resolució de 20 preguntes tipus test, amb 4 respostes alternatives sent únicament una vàlida. De les 10 preguntes de teoria de navegació, el nombre màxim d'errors permesos serà de 5. De les 10 preguntes de carta de navegació, el nombre màxim d'errors permés serà de 5.  
L'aprovat del mòdul només és vàlid en l'àmbit exclusiu de la Generalitat Valenciana i es conservarà durant les dos convocatòries següents a la de la realització de l'examen en què es va aprovar el mòdul.  
  
  
Capità de iot.  
Resolució de 40 preguntes tipus test, de formulació independent entre si, amb 4 respostes alternatives sent únicament una vàlida. Les respostes errònies no descomptaran una correcta. Duració de l'examen 2 hores i mitja. L'examen es corregirà per mitjà d'un doble criteri de valoració:  
a) Globalment. Per a aconseguir l'aprovat s'haurà de respondre correctament un mínim de 28 preguntes, i no es permentrà superar un màxim d'errors en les matèries següents:  
Teoria de navegació, màxim 5 errors permesos.  
Càlculs de navegació, màxim 4 errors permesos.  
b) Per mòduls temàtics. Es podrà aconseguir l'aprovat per mòduls, sempre que se superen els criteris específics de les dos matèries que componen cada mòdul d'acord amb els criteris següents:   
Mòdul genèric (meteorologia/anglés). Resolució de 20 preguntes tipus test, amb 4 respostes alternatives sent únicament una vàlida. De les deu preguntes de meteorologia, el nombre màxim d'errors permesos serà de 5. De les deu preguntes d'anglés, el nombre màxim d'errors permesos serà de 5.  
Mòdul de navegació (teoria navegació/càlcul navegació). Resolució de 20 preguntes tipus test, amb 4 respostes alternatives sent únicament una vàlida. De les deu preguntes de teoria de navegació, el nombre màxim d'errors permés serà de 5. De les deu preguntes de càlcul de navegació, el nombre màxim d'errors permés serà de 4.  
  
L'aprovat del mòdul només és vàlid en l'àmbit exclusiu de la Generalitat Valenciana i es conservarà durant les dos convocatòries següents a la de la realització de l'examen en què es va aprovar el mòdul.  
  
  
9. Tribunal  
9.1. La consellera d'Habitatge, Obres Públiques i Vertebració del Territori nomena com a tribunal per a avaluar els exàmens esmentats, els membres següents:  
Tribunal titular  
President: Ignacio Gil Pérez.  
Secretària: Concepció Morillas Barrio.  
Vocals:  
- Preses Vicente Varó Giner.  
- Miguel Bru Sales.  
- Natacha Jaimovitch.  
Tribunal suplent  
President: Vicente Lacruz Cervera.  
Secretari: Emilio Antonio López Larrubia.  
Vocals:  
- Paco Bayarri Cebrián.  
- Agustín Lloret Soler.  
9.2. Els membres dels tribunals i el personal auxiliar d'examen tindran dret a l'abonament de les indemnitzacions per assistències, d'acord amb el que preveu la normativa vigent.  
  
10. Resultats dels exàmens  
10.1. Finalitzats els exàmens es publicarà la plantilla de resultats i una vegada corregits les qualificacions provisionals. Les publicacions es realitzaran en el tauler d'anuncis de les dependències de la Subdirecció General de Ports, Aeroports i Costes a Alacant, així com en la pàgina web de la Generalitat www.citma.gva.es/web/actividades-nauticas, de la Conselleria d'Habitatge, Obres Públiques i Vertebració del Territori.  
  
10.2. Els candidats examinats disposaran de 5 dies hàbils comptats a partir del dia en què es facen públiques les qualificacions provisionals de la convocatòria de què es tracte, per a sol·licitar la revisió del seu examen pel tribunal o presentar les al·legacions que es consideren oportunes.  
10.3. Les reclamacions hauran d'estar degudament motivades i es realitzaran per la persona que haja realitzat l'examen. Hauran de dirigir-se al president del tribunal, i es podran presentar en els llocs indicats en la base 3.2 d'aquesta convocatòria. No es tramitarà cap reclamació rebuda via fax. En la sol·licitud es farà constar el nom i cognoms de la persona que ha realitzat l'examen, el seu DNI, direcció i número de telèfon, examen realitzat, i data de la convocatòria.  
  
10.4. Contra els resultats de la revisió d'exàmens i al·legacions podrà interposar-se un recurs d'alçada en el termini d'un mes, d'acord amb el que establix l'article 114 i següents de la Llei de Règim Jurídic de les Administracions Públiques i del Procediment Administratiu Comú, davant del secretari autonòmic d'Habitatge, Obres Públiques i Vertebració del Territori.  
10.5. Ateses i resoltes les al·legacions i revisions d'exàmens, el tribunal elaborarà les actes de qualificacions definitives.  
10.6. Els exàmens es conservaran durant el termini de 12 mesos comptats des de l'endemà de la data de la seua realització.  
11. Sol·licitud de targetes d'identitat marítima  
El termini establit per a les sol·licituds d'expedició de targetes d'identitat marítima és de 24 mesos des de la realització de l'examen teòric, per al tràmit de les quals es presentarà la següent documentació.  
- Fotocòpia del document nacional d'identitat o, en cas que no siga espanyol, el NIE.  
- Acreditació d'aptitud psicofísiques ajustada als criteris i model establit en l'annex VIII del Reial Decret 875/2014, de 10 d'octubre, pel qual es regulen les titulacions nàutiques per al govern d'embarcacions de recreació, publicat en el Boletín Oficial del Estado de data 11 d'octubre de 2014.  
No serà necessària aquesta acreditació, si la persona interessada acredita haver-ho presentat, en l'àmbit de competències de l'administració de la Generalitat Valenciana, dins del termini dels 2 anys anteriors amb una sol·licitud d'expedició d'alguna titulació nàutica de recreació.  
- Les persones que opten als títols de Patró de iot i Capità de iot hauran de presentar fotocòpia confrontada del títol o targeta d'identitat marítima de la titulació immediatament anterior. Així mateix si disposen de titulacions professionals o acadèmiques que puguen donar lloc a convalidació de pràctiques o cursos de formació, hauran de presentar fotocòpies confrontades amb l'original.  
- Exemplar per a l'administració de l'imprés de pagament (Model 046. Concepte 9768 i 9753 en cas de motos nàutiques) per a l'expedició dels títols per al govern d'embarcacions de recreació, amb certificació mecànica o firma autoritzada de l'entitat col·laboradora de l'ingrés de les quanties de la taxa corresponent als drets d'examen per a cada titulació, establida en els articles 297 i següents del Text Refós de la Llei de Taxes de la Generalitat Valenciana, aprovat mitjançant un Decret Legislatiu 1/2005, de 25 de febrer, del Consell de la Generalitat i publicat en el Diari Oficial de la Comunitat Valenciana de data 22 de març de 2005, segons el que establix la base quarta d'aquesta ordre.  
  
- Certificat original de les pràctiques bàsiques de seguretat i navegació, complementàries de navegació, pràctiques de vela, així com el certificat de pràctiques de radiocomunicacions o curs de ràdiooperador curta/llarg abast, expedits per escola autoritzada d'acord amb allò que s'ha estipulat en el Reial Decret 875/2014, de 10 d'octubre, pel qual es regulen les titulacions nàutiques per al govern d'embarcacions de recreació.  
- Per a la sol·licitud del títol de patró per a la navegació bàsica per menors d'edat que hagen complit 16 anys s'haurà d'adjuntar el consentiment per escrit dels seus pares o tutors.  
  
12. Recursos  
Contra aquesta resolució que posa fi a la via administrativa, podrà interposar-se un recurs potestatiu de reposició davant de la consellera d'Habitatge, Obres Públiques i Vertebració del Territori, en el termini d'un mes comptat des de l'endemà de la seua publicació en el DOCV, o ser impugnada per mitjà de la interposició de recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà a la data de la seua publicació en el DOCV, d'acord amb el que disposa els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí de la interposició de qualsevol altre recurs que es considere convenient en defensa dels seus interessos.  
  
  
València, 18 de novembre de 2015. La consellera d'Habitatge, Obres Públiques i Vertebració del Territori: Maria José Salvador Rupert.